དེ་ལས་སྤྱི་ལོ་༡༩༨༦ལོར་འབྲུག་རྒྱང་བསྒྲགས་ལས་འཛིན་ལུ་བསྒྱུར་བཅོས་གནང་ཡོདཔ་མ་ཚད།རྫོང་ཁ།ཤར་སྐད།ལྷོ་མཚམས་ཁ།ཨིང་སྐད་ཀྱི་ཐོག་ལས་རྒྱང་བསྒྲགས་ཞུ་ནི་འགོ་བཙུགས་ནུགདེ་ལས་རིམ་གྱིས་རྒྱལ་ཁབ་ཡར་རྒྱས་ཀྱི་འགྲོས་དང་བསྟུན་རྒྱལ་ཁབ་ནང་མི་མང་ལུ་ཞབས་ཏོག་ཞུ་མི་བརྡ་བརྒྱུད་གཙོ་ཅན་ཅིག་ཨིནམ་གཞུང་གིས་མཁྱེན་ཡོད་པའི་ལྷག་པར་མི་དབང་འབྲུག་རྒྱལ་༤པའི་ཐུགས་རིག་ལམ་སྟོན་དང་བཀའ་སློབ་དང་བསྟུན་སྤྱི་ལོ་༡༩༩༩ལོར་རྒྱང་མཐོང་ཡང་འགོ་བཙུགས་ཏེ་འབད་རུང་།རྒྱལ་ཁབ་མཐའ་དབུས་མེད་པའི་མི་སེར་སྤྱིར་སྙོམས་ལུ་ཕན་ཐོགས་ཆེ་ཤོས་ར་རྒྱང་བསྒྲགས་འདི་ཨིནམ་གཞུང་གིས་མཁྱེན་ཏེ་ད་རུང་དེ་བ་དྲགཔ་སྦེ་ཞབས་ཏོག་ཡར་དྲགས་གཏང་ཐབས་ལུ་སྤྱི་ལོ་༢༠༡༣སྤྱི་ཟླ་༢པའི་ཚེས་༢༡ལུ་མི་དབང་འབྲུག་རྒྱལ་༥པ་དཔལ་འཇིགས་མེད་གེ་སར་རྣམ་རྒྱལ་དབང་ཕྱུག་མཆོག་གི་འཁྲུངས་སྐར་དུས་ཆེན་གྱི་ཉིནམ་ལུ་རྫོང་ཁའི་རྒྱང་བསྒྲགས་ཀྱི་རྒྱུན་ལམ་ལོགས་སུ་སྦེ་འགོ་བཙུགས་གནང་ཡི།